Author: Vaše meno
Last saved by: pavol.nunuk
Company: MP SR

Dôvodová správa

Všeobecná časť

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov sa predkladá podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.

Predloženým návrhom nariadenia vlády sa do právneho poriadku Slovenskej republiky preberá Smernica Rady 2009/143/EÚ, ktorou sa mení a dopĺňa smernica 2000/29/ES, pokiaľ ide o delegovanie úloh laboratórneho testovania.

Predloženým návrhom sa harmonizuje úprava poverovania výkonom odborných činností v rastlinolekárskej starostlivosti s legislatívou Európskej únie.

Predložený návrh nariadenia vlády nebude mať dopad na verejné financie, čo vzalo Ministerstvo financií slovenskej republiky na vedomie. Návrh nariadenia vlády nepredpokladá vplyv na podnikateľské prostredie, zamestnanosť ani na životné prostredie.

Návrh nariadenia vlády Slovenskej republiky je v súlade s Ústavou Slovenskej republiky, zákonmi a ostatnými všeobecne záväznými právnymi predpismi.

DOLOŽKA  ZLUČITEĽNOSTI
právneho predpisu
s právom Európskej únie

1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky.

2.	Názov návrhu právneho predpisu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov

3.	Problematika návrhu právneho predpisu: 
a) - je upravená v primárnom práve Európskej únie:
Zmluva o fungovaní Európskej únie, Hlava III (Poľnohospodárstvo a rybné hospodárstvo), Hlava VII kapitola 3 (Aproximácia práva), Hlava XIV (Verejné zdravie) a Hlava XX (Životné prostredie)

- je upravená v sekundárnom práve Európskej únie:
Smernica Rady 2009/143/EÚ z 26. novembra 2009, ktorou sa mení a dopĺňa smernica 2000/29/ES, pokiaľ ide o delegovanie úloh laboratórneho testovania      (Ú. v. EÚ L 318, 4.12.2009).
b) nie je obsiahnutá v judikatúre Súdneho dvora Európskej únie.

4. Záväzky Slovenskej republiky vo vzťahu k  Európskej únii:
a)	Lehota na prebratie smernice je podľa čl. 2 smernice do 31. decembra 2010,
b)	Lehota na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov je pre Smernicu Rady 2009/143/EÚ, ktorou sa menia a dopĺňa smernica 2000/29/ES, pokiaľ ide o delegovanie úloh laboratórneho testovania (Ú. v. EÚ L 318, 4.12.2009) do decembra 2010,
c)	V oblasti, ktorú upravuje toto nariadenie vlády, nebolo začaté konanie proti Slovenskej republike o porušení podľa čl. 258 až 260 Zmluvy o fungovaní Európskej únie,
d)	Smernica nebola doteraz prebraná, k úplnej transpozícii do právneho poriadku SR dôjde vydaním návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov.

5. Stupeň zlučiteľnosti návrhu právneho predpisu s právom Európskej únie: 
Úplný

6. Gestor a spolupracujúce rezorty:
Ministerstvo pôdohospodárstva a rozvoja vidieka Slovenskej republiky

Doložka
vybraných vplyvov

A.1. Názov materiálu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov.

Termín začatia a ukončenia PPK: bezpredmetné

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | x |
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3. Sociálne vplyvy | | x |
– vplyvy na hospodárenie obyvateľstva, | | x |
– sociálnu exklúziu, | | x |
– rovnosť príležitostí a rodovú rovnosť a vplyvy na zamestnanosť | | x |
4. Vplyvy na životné prostredie | | x |
5. Vplyvy na informatizáciu spoločnosti | | x |
A.3. Poznámky

A.4. Alternatívne riešenia
bezpredmetné
A.5. Stanovisko gestorov
bezpredmetné

Osobitná časť

K článku I
K bodu 1
Harmonizuje úpravu poverovania výkonom odborných činností v rastlinolekárskej starostlivosti s legislatívou Európskej únie. Výkonom odborných činností v oblasti rastlinolekárskej starostlivosti možno poveriť iba právnickú osobu, ktorá nemá osobný záujem na prijímaných rastlinolekárskych opatreniach. 
Dopĺňajú sa požiadavky na právnickú osobu, ktorú možno poveriť laboratórnym testovaním v oblasti rastlinolekárskej starostlivosti. Táto osoba musí zabezpečiť nestrannosť, kvalitu a ochranu dôverných informácií.

K bodom 2 a 3
Vkladá sa nový nadpis nad § 20 a vypúšťa sa nadpis pod paragrafom.

K bodu 4
Mení sa záverečné ustanovenie predmetného nariadenia vlády v súlade s čl. 27 Legislatívnych pravidiel vlády.

K bodu 5
Aktualizujú sa poznámky pod čiarou.

K bodu 6
Mení sa nadpis transpozičnej prílohy podľa Lisabonskej zmluvy.

K bodu 7
Dopĺňa sa zoznam preberaných právnych aktov Európskej únie. 

K článku II

Ustanovuje termín nadobudnutia účinnosti návrhu nariadenia vlády.